BlackKakapo/recipes-ro huggingface dataset:
Painici din faina integrala si tarate 

Ingrediente:
● Apa calda - 1 pahar 
● Drojdie uscata - 2 linguri  (sau 25g proaspata)
● Zahar - 1 lingurita 
● Faina alba - 3 linguri 
● Tarate de grau - 0.5 pahare  (sau orice alte tarate)
● Faina integrala de grau - 500 g  (cantitatea este aproximativa, vedeti in pasi detalii)
● Seminte de in macinate - 3 linguri  (sau seminte de dovleac, canepa, susan, stafide, etc.)
● Oua - 1 buc  (optional, pt uns deasupra)
● Ulei de floarea soarelui - 2 linguri 
● Sare - 1 lingurita 

Mod de preparare:
1. Prima se face maiaua - amestecati apa calda cu drojdia, zaharul si faina alba si lasati 15-20 minute  sa faca spuma.
2. Apoi se adauga uleiul, sarea, taratele, semintele de in macinate(sau altele), amestecati bine cu un tel.
3. Apoi adaugati cam 200g de faina integrala.
4. Si amestecati bine aluatul cu o lingura mai mare sau spatula.
Mai adaugati cate putin faina integrala daca vedeti ca este cam lichid si lipicios.
Nu o puneti pe toata o data, ca sa nu faceti aluatul prea tare.
5. Scoateti aluatul pe masa presarata cu faina(integrala) si formati o bila de aluat rotunda si elastica.
6. O puneti in bol si acoperiti cu prosop. Lasati la crescut si odihnit vreo 20 de minute.
7. Apoi taiati aluatul cam in 16 bucati uniforme.
8. Cu mana formati painicile, le puneti in tava de cuptor unsa cu putin ulei, sau acoperita cu hartie de copt.
Optional le puteti unge cu putin ou batut si presara susan sau mac.
9. Lasati 15 minute sa se odihneasca, apoi le puneti la cuptor, la 200 grade, pentru cam 20-30 de minute.
Aveti grija sa nu le uscati prea tare.
10. Si gata, lasati sa se racoreasca bine, apoi le puteti savura cu toata familia.
Pofta Buna!
Overnight Oats - terci de ovaz la rece, fara fierbere 

Ingrediente:
● Fulgi de ovaz - 1 pahar  (de preferat sa folositi fulgi de ovaz integrali, din aceia mai mari)
● Lapte - 1 pahar  (lapte simplu sau vegan, dupa preferinta)
● Seminte de chia - 2 linguri 
● Iaurt Grecesc - 2 linguri  (in varianta vegana puteti sa-l omiteti sau folositi 1 lingura de seminte de in macinate)
● Miere - 2 linguri  (dupa gust, puteti folosi orice indulcitor)
● Esenta de vanilie - 1 lingurita  (sau alte arome, cacao)
● Fructe - 200 g  (orice fructe preferati - proaspete, uscate, din compot, congelate, etc.)

Mod de preparare:
1. Ar fi bine la reteta sa folositi acelasi pahar pentru a masura ingredientele, la mine este unul de aproximativ 250ml.
Fulgii de ovaz recomand sa fie din aceia mai mari, eu am folosit fulgii de ovaz de la SanoVita, de aici.
2. Proportiile pentru varianta clasica de overnight oats recomand sa fie:
- 1 pahar fulgi de ovaz
- 1 pahar lapte
- 2 linguri iaurt grecesc (va da un plus de gust budincii)
- 2 linguri seminte de chia
3. Proportiile pentru varianta vegana de overnight oats ar fi asa:
- 1 pahar fulgi de ovaz
- 1 pahar lapte vegetal
- 3 linguri seminte de chia
4. Mai departe procesul de preparare este similar.
Amestecati intr-un bol ingredientele de mai sus, adaugati esenta de vanilie sau orice alta aroma preferati - scortisoara, cacao, etc.
5. Puneti dupa gust orice indulcitor preferati - miere, zahar, zahar brun, sirop de artar, sirop de agave, piure de banane, etc.
Mie imi place mult gustul siropului de artar in aceasta budinca, dar cand nu am, folosesc 2 linguri de miere.
6. Inca o varianta ar fi sa puneti in budinca bucatele de fructe proaspete sau uscate.
Pentru mine a fost surprinzator sa aflu cat de gustoase sunt fructele de goji  hidratate in lapte, chiar recomand sa incercati, mai ales daca in forma lor uscata nu prea va plac.
7. Acoperiti bolul cu folie sau capac si puneti peste noapte la frigider, pentru 8-10 ore.
Puteti amesteca toate ingredientele si direct in borcane individuale(mai ales daca le luati la pachet), dar eu prefer sa pregatesc o compozitie de baza si apoi sa fac combinatii in bolurile de servit.
8. Dimineata amestecati toate ingredientele inca o data, daca va place budinca mai lichida puteti sa mai adaugati putin lapte sau iaurt.
Apoi incep sa o pun in boluri de servit, dupa preferintele fiecarui membru al familiei.
9. Aici este o combinatie de goji, merisoare si caju - doar goji a fost la hidratat in budinca, pe restul le pun deasupra sau in straturi.
10. In alt bol am pus cateva linguri de budinca, cubulete de banana.
11. Iarasi am adaugat 2-3 linguri de ovaz si am decorat cu bucatele de capsuni.
Copiilor le-a placut mult combinatia de budinca cu pudra cacao si doar bucatele de banane.
12. Foarte fresh si aromat va fi daca puneti peste budinca bucatele de piersici din compot, ananas sau mango.
13. Aici in varianta cu afine sau zmeura congelata, ar merge si cu dulceata/piure de fructe, etc.
14. Deci reteta de baza este una singura, dar o puteti configura in diverse combinatii si culori, dupa orice pofta si preferinta.
Se pastreaza 3-4 zile la frigider, daca este cu fructe proaspete chiar mai putin.
Pofta Buna!
Rasolnik - supa de vita cu castraveti murati 

Ingrediente:
● Carne de vita/manzat - 1 kg  (luati carne cu os - spata, cotlet - puteti folosi si vitel daca nu aveti timp s-o fierbeti pe cea de vita)
● Ceapa alba - 3 buc 
● Cartofi - 3 buc 
● Morcovi - 2 buc 
● Orez - 1 lingura  (sau alac, dar fiert din timp)
● Rosii - 1 buc 
● Castraveti murati - 5 buc 
● Pasta de tomate - 1 lingura 
● Frunza de dafin - 2 buc 
● Patrunjel verde - 1 buc  (1 legatura)
● Sare - 1 lingura  (sarati dupa gust si preferinte)

Mod de preparare:
1. Carnea se spala bine, se pune in cratita, se toarna apa cat s-o acopere bine si se pune la fiert.
2. Cand incepe sa fiarba luati spuma, adaugati frunza de dafin, o ceapa taiata in sferturi si rosia taiata bucati mici. Cand fierbe uniform faceti focul mic si lasati sa fiarba incet cateva ore - depinde de ce fel de carne folositi. Cea de vita fierbe f.mult - 3-4 ore, manzatul - 2-3 ore, vitelul - 1-2 ore.
3. Baza supei este gata atunci cand carnea este foarte moale si iese usor de pe os. Scoateti carnea din cratita si lasati sa se raocreasca putin.
4. Cartofii se curata, se spala, se taie bucati medii si se adauga la supa.
5. Dupa cartofi adaugati orezul, dati focul mai mare si cand incepe sa fiaba faceti focul mic si lasati 25-30 de min. In acest timp se prepara restul de ingrediente.
6. Intr-o tigaie se caleste cu ulei o ceapa taiata marunt si morcovii taiati cubulete.
7. Cand sunt usor rumene morcovul si ceapa adaugati pasta de rosii, amestecati, mai lasati 2 min si stingeti focul.
8. Castravetii se taie cubulete mici.
9. Carnea se scoate de pe os si se taie bucati medii.
10. Dupa ce au fiert cartofii si orezul 25 de min, la supa se adauga carnea, castravetii si prajeala de morcov cu ceapa si pasta de rosii. Amestecati bine, dati focul mare sa fiarba bine, apoi la foc mic mai lasati sa fiarba 10 min toate impreuna.
11. In acest timp tocati marunt verdeata si o ceapa alba.
12. Le adaugati la supa, amestecati si stingeti focul, acoperiti oala cu capac si mai lasati sa se patrunda 15-20 de min.
13. Supa se serveste optional cu smantana, si merge perfect cu niste ceapa cruda sau praz verde si putin piper negru presarat deasupra. Este supa preferata a familiei noastre in sezonul rece, chiar si fetitza mea care nu pune limba pe ciorba a mancat cu mare pofta vreo 5 linguri (bineinteles impreuna cu ciocolata:)
Pofta Buna!
Turta dulce aromata, cu zahar caramelizat 

Ingrediente:
● Zahar - 260 g  (+1 lingura pentru caramelizare)
● Apa clocotita - 125 ml 
● Oua - 1 buc  (+1 albus pentru glazura)
● Unt - 50 g 
● Faina alba - 480 g 
● Scortisoara - 1 lingurita 
● Nucsoara - 0.25 lingurite 
● Ghimbir - 0.25 lingurite 
● Ienibahar macinat - 0.25 lingurite  (+coriandru si piper - optionale toate, puneti dupa gust si preferinte)
● Zahar pudra - 1 pahar  (pahar de 250ml)
● Bicarbonat de sodiu - 0.5 lingurite 

Mod de preparare:
1. Intr-o cratita mica puneti 1 lingura de zahar si il topiti la foc incet, pana se caramelizeaza si devine maroniu inchis - aveti grija sa nu-l ardeti prea tare.
2. Turnati peste el 125ml de apa clocotita fierbinte(nu va speriati daca va face putin zgomot la inceput) si amestecati pana se topeste tot zaharul ars.
3. Adaugati in cratita cele 260g de zahar...
4. ...si mirodeniile macinate, amestecati pana se topeste zaharul si siropul din cratita aproape incepe sa fiarba - dar nu trebuie sa clocoteasca!
5. Luati oala de pe foc si adaugati in ea 150g de faina.
6. Amestecati bine cu un tel sa nu fie cocoloase - lasati la o parte acest amestec aproximativ jumate de ora sa se racoreasca bine. Puteti chiar sa-l treceti intr-un bol ca sa se raceasca mai repede.
7. In restul de 330g de faina adaugati 0.5 lingurita de bicarbonat de sodiu.
8. Peste faina adaugati untul topit si racorit, oul si amestecul de caramel cu faina din cratita.
Amestecati bine cu o lingura sau spatula sa se lege si incorporeze faina.
9. Apoi il treceti pe masa presarata cu faina si framantati putin pana se uniformizeaza. 
Va iese un aluat destul de placut, foarte putin lipicios.
10. Il taiati in bucatele mici, cam de marimea cat o nuca.
11. Formati bilute din ele si le aranjati pe o tava de cuptor asternuta cu hartie de copt.
Le coaceti la cuptor preincalzit la 200 grade timp de 10 minute - aveti grija sa nu le tineti prea mult, se vor intari.
12. Cat se coace turta, faceti repede o glazura - se bate spuma alba un albus de ou, si se adauga cate putin si treptat 1 pahar de zahar pudra. Trebuie sa obtineti o glazura de albus mai densa si groasa, asa si trebuie daca vreti sa se usuce bine pe turta.
13. Scoateti din cuptor turta, observati ca va creste frumos si bine, sigur este coapta daca are fundul/baza rumenita.
14. Am impartit in 2 boluri mai mari turta(cat este fierbinte!) si am turnat peste ele glazura(ochiometric am masurat sa fie cam jumate din glazura totala in fiecare bol).
Se amesteca usor cu o lingura sau se scutura bine, acoperind bolul cu capac.
15. Ca sa se usuce le-am scos inapoi pe tava acoperita cu hartie de copt.
16. Glazura se usuca foarte repede, asa ca in jumate de ora, dupa ce s-a mai racorit si turta puteti deja s-o gustati si serviti.
Bineinteles ca cea mai buna este racita bine, cam la 1-2 ore dupa copt.
Pofta Buna!
Paste rapide sau One Pot Pasta 

Ingrediente:
● Carne - 500 g  (orice carne preferati - de pui, curcan, porc, sau carne tocata chiar)
● Ceapa - 1 buc  (puteti sa mai adaugati morcov, ardei, ciuperci)
● Taietei de casa - 500 g  (important sa fie din oua)
● Apa - 1 l 
● Sare - 1 lingurita  (dupa gust)
● Piper negru macinat - 0.25 lingurite  (puteti sa mai adaugati niste boia de ardei, patrunjel, deci mirodenii dupa gust)
● Ulei - 50 ml 

Mod de preparare:
1. Anume la aceasta reteta eu am folosit pulpa de curcan dezosata, am taiat-o cubulete mici si am pus-o la calit cu putin ulei intr-un tuci sau cratita cu fund mai gros, cam de 5 litri.
Se poate gati reteta si intr-o tigaie mai adanca, cea de 28-30 cm cu capac este perfecta.
2. Pe parcursul gatirii observati ca se mai lasa zeama din carne, asa si trebuie, continuati sa o caliti si mai amestecati periodic in ea.
3. Ar trebui sa scada toata apa din carne si va incepe usor sa se rumeneasca.
4. Acum e momentul sa adaugati ceapa taiata julien si/sau alte legume preferati.
Amestecati bine si mai caliti inca 5 minute.
5. In carnea si legumele calite turnati 1 litru de apa rece, amestecati si lasati pana incepe sa fiarba.
Cand da in clocot, potriviti de sare, piper si alte mirodenii, faceti focul mic si lasati sa fiarba 10-15 minute sau pana se gateste carnea bine. In caz ca folositi carne de pui de casa, va orientati dupa alt timp de fierbere.
6. Cum am zis, daca aveti taitei de casa recomand sa-i folositi.
In caz ca nu am, eu inlocuiesc cu paste din oua de comert - astea din poza ar fi preferatele noastre, sunt proaspete si le iau de la Mega Image, se vand in vitrina cu oua, lipii, etc.
7. Ele fiind mai lungi le tai jumatati cu un cutit, sa fie mai comod de mancat si pentru copii.
8. Cand carnea a fiert, adaugati taiteii in oala si amestecati atent.
9. Lasati sa fiarba la foc mic pana pastele absorb aprope toata apa din oala(cam 5-10 minute), dar nu trebuie sa fie uscate!
10. La final mai amestecati inca o data atent, inchideti focul si acoperiti oala cu capac.
Lasati asa sa se patrunda in oala timp de 20-30 de minute inainte de servire.
11. Inainte sa le puneti in farfurii amestecati si observati cu taitetii au absorbit toata apa si nu sunt deloc aposi.
Le serviti cu orice garnitura va place, dar cei mai buni sunt asa simpli cu o bucata de branza pe langa.
Pofta Buna!
Salata de conopida cu dovleac copt si ciuperci 

Ingrediente:
● Conopida - 1 kg 
● Dovleac - 500 g 
● Ciuperci albe proaspete - 500 g 
● Ardei gras rosu - 1 buc 
● Spanac proaspat - 50 g  (o mana de baby spanac pentru salate, sau orice alta verdeata preferati - ruccola, valeriana, kale, etc.)
● Patrunjel verde - 1 buc  (adica 1 legatura)
● Ceapa verde - 1 buc  (puteti inlocui cu ceapa simpla rosie sau alba)
● Seminte de dovleac - 100 g  (puteti inlocui cu seminte de floarea-soarelui, nuci, migdale, caju sau seminte de pin. In plus mai puteti adauga o mana de merisoare sau stafide, eu nu am pus.)
● Lamaie - 1 buc 
● Ulei de masline extravirgin - 100 ml 
● Usturoi (catei) - 2 buc 
● Sare - 1 lingura 
● Piper negru macinat - 0.5 lingurite 

Mod de preparare:
1. In primul rand va apucati de dovleac - il curatati de coaja, seminte si taiati cubulete mici(1x1cm).
Mutati-l intr-o tava de cuptor, stropiti cu putin ulei de masline, sare, piper negru macinat si amestecati bine.
2. Acum puneti tava pentru 10 minute in cuptorul preincalzit la 200 de grade.
Atentie mare, nu trebuie copt pana este moale si se face piure - trebuie sa fie inca usor crocant si intreg. Deci, nu-l tineti prea mult in cuptor!
Apoi lasati sa se racoreasca pana pregatiti restul ingredientelor.
3. Trecem la ciuperci - le curatati, taiati felii subtiri si puneti la calit intr-o tigaie cu putin ulei de masline.
4. Ele vor lasa apa, apoi aceasta se evapora si ciupercile incep sa se rumeneasca. Acum e momentul sa adaugati 2 catei de usturoi striviti cu cutitul, sau trecuti prin presa, putina sare si piper.
Amestecati totul bine si mai caliti inca 2 minute, apoi inchideti focul si lasati la o parte sa se racoreasca putin.
5. Spalati si uscati spanacul, sau alte frunze.
Pregatiti restul legumelor - ardeiul, ceapa si patrunjelul.
6. Rupeti conopida buchetele mici si le puneti intr-un robot de bucatarie, maruntiti pana la dimensiunea orezului. Recomand sa nu aglomerati conopida in mixer, mai bine faceti in 2-3 ture ca sa nu se faca terci.
Daca nu aveti robot puteti cu un peeler de cartofi sa o radeti, sau folositi razatoare clasica, este ceva mai lunga treaba si nu iese uniform.
7. Mutati conopida intr-un bol mare in care veti amesteca salata.
8. Deasupra puneti spanacul, ardeiul tocat cubulete mici si ceapa cu patrunjelul, la fel taiate marunt.
9. Adaugati dovleacul copt.
10. Apoi ciupercile calite.
11. Stoarceti zeama de la 1 lamaie in salata.
12. Turnati uleiul de masline - cam 50ml ar fi aici.
13. Amestecati bine salata, mai potriviti de sare si piper dupa gust.
La urma adaugati o mana din semintele de dovleac, sau altele pe care le preferati, optional mai puteti pune niste stafide sau merisoare.
Eu am renuntat la ele ca sa fie salata mai low-carb.
14. Se poate servi imediat, dar la fel de buna si in urmatoarele zile. O pastrati bineinteles la frigider.
Este foarte crocanta, fresh, satioasa, delicioasa, deosebita si frumoasa!
Pofta Buna!
Paste Tupperware2 (in Termotop) 

Ingrediente:
● Paste grau dur - 250 g 
● Apa clocotita - 2 l  (aproximativ)

Mod de preparare:
1. Pastele se pun in termotop.
2. Turnati apa clocotita, ca sa fie plin vasul negru. Amestecati cu o lingura ca sa fie apa si intre paste.
3. Puneti capacul si lasati aproximativ 10 minute. Posibil sa dureze mai mult daca folositi diverse tipuri de paste - cel mai bine este ca dupa 10 minute sa deschideti capacul si gustati din paste, mai lasati daca este nevoie.
4. Deci cand sunt gata scoateti capacul, un pic va opune rezistenta, dar tineti cu mana vasul si iese bine.
5. Ridicati vasul negru si scurgeti apa - apoi aceasta sita cu paste se poate pune pe capacul intors cu capul in jos(dubla functie si de suport).
Gata, le folositi cum va place si cu orice sos preferat.
Pentru informatii referitor la produsele Tupperware va rog s-o contactati pe Dna. Raducu Elena - [email protected], tel.0723590128.
Rulouri de vinete cu nuci si usturoi 

Ingrediente:
● Vinete - 500 g  (alegeti vinete inguste si lungi)
● Nuci macinate - 200 g 
● Cascaval - 100 g 
● Maioneza - 100 g  (poate si combinata cu iaurt)
● Usturoi (catei) - 3 buc 
● Sare - 0.5 lingurite  (dupa gust)

Mod de preparare:
1. Vinetele se taie felii lungi si se fac pe gratar sau le puteti praji in ulei, sau le stropiti cu putin ulei si coaceti la cuptor pe hartie de copt sau tava teflonata.
2. Nucile le macinati bine intr-un robot.
3. Intr-un bol amestecati nucile cu maioneza, usturoiul pisat si cascavalul ras marunt.
Potriviti de sare daca mai este nevoie.
4. Puneti cate o lingura de umplutura pe fiecare felie de vinete.
5. Si rulati bine.
6. Le aranjati frumos pe farfurie si ornati cu ceva verdeata.
Pofta Buna!
Salata cu piept de pui, omleta si porumb 

Ingrediente:
● Oua - 5 buc 
● Lapte de vaca - 200 ml 
● Porumb conservat - 1 buc  (o conserva)
● Piept de pui - 1 buc  (un piept de pui)
● Ceapa verde - 4 buc 
● Sare - 0.5 lingurite 

Mod de preparare:
1. Intr-un bol bateti 5 oua, adaugati laptele si putina sare.
2. Bateti bine cu o furculita sau telul, ca pentru omleta.
3. Intr-o tigaie unsa cu ulei si incinsa turnati cate un polonic de omleta, ca la clatite.
4. Prajiti pe ambele parti, sa fie usor rumene.
5. Vor iesi cam 4-5 omlete, le puneti in farfurie si lasati sa se racoreasca putin.
6. In timpul cat prajiti omleta, puneti la fiert pieptul de pui. Lasati sa fiarba 30-40 de min.
Il racoriti putin dupa.
7. Taiati marunt pieptul de pui si il puneti intr-un bol de salata.
8. Omleta o taiati fidea marunta, adaugati la pieptul de pui.
9. Peste omleta adaugati porumbul din conserva.
10. Ceapa se taie marunt, se adauga peste restul ingredientelor. Turnati maioneza, la inceput mai putin, apoi dupa ce amestecati mai vedeti.
11. Se amesteca bine salata, se potriveste de sare si maioneza.
12. Se orneaza dupa preferinta, se poate servi atat imediat cat si cand este necesar.
Pofta Buna!
Creme Brulee 

Ingrediente:
● Smantana dulce pentru gatit -25-32% - 500 ml 
● Esenta de vanilie - 2 lingurite 
● Galbenusuri de ou - 4 buc 
● Zahar brut - 80 g 

Mod de preparare:
1. Turnati intr-o cratita smantana dulce si adaugati esenta de vanilie. 
Incalziti bine aceasta compozitie, sa fie usor fierbinte, nu neaparat sa fiarba intens.
2. Apoi amestecati si lasati aproximativ 30 minute sa se racoreasca, dar in plus, sa se infuzeze smantana cu aroma de vanilie.
3. Apoi separati albusurile de galbenusuri si acestea le puneti intr-un bol impreuna cu 50g de zahar brun, amestecati bine cu un tel.
Albusurile le folositi la alta reteta, sau faceti omleta, clatite, taitei, etc, din ele.
4. Turnati in galbenusururile cu zahar smantana calda de la primii pasi.
5. Amestecati atent compozitia cu telul, dar fara exces de zel - pentru a evita formarea bulelor de aer in crema.
6. Recomand sa turnati crema formata intr-o cana sau pahar mare gradat - astfel va fi mai usor s-o turnati prin forme.
7. Turnati compozitia in forme mici pentru cuptor aranjate dinainte in tava mare de cuptor de la aragaz - eu aici le am pe cele clasice de Creme Brulee, dar merg folosite oricare aveti la indemana, de ceramica(ramekin) sau sticla.
Apropo formele de Creme Brulee le-am cumparat anii trecuti din Lidl, intr-o saptamana cu tema specifica.
8. Din aceste cantitati veti obtine 5-6 forme cu crema, aceasta trebuie doar sa acopere fundul formei maxim cu 1 cm, nu turnati strat prea gros.
In tava de cuptor mare turnati apa fierbinte(din cana sau ceainicul fierbator), cat sa cuprina formele pana la jumatate.
9. Cu mare atentie puneti tava in cuptorul preincalzit la 160 de grade pentru 1 ora.
10. Cand crema tremura putin la atingerea formei, este gata s-o scoateti din cuptor.
Lasati sa se raceasca complet la temperatura camerei.
11. Apoi acoperiti formele cu o folie de plastic si puneti la frigider pentru 1-2 ore.
12. Chiar inainte de servire puneti peste fiecare portie cate 1 lingurita de zahar brun.
13. Si il topiti repede cu arzatorul, sau sub grill-ul incins de la cuptor. In cel mai rau caz o serviti asa, cu zaharul brun grunjos deasupra.
Trebuie servita si savurata imediat, ca sa nu reuseasca zaharul sa se topeasca si sa va bucurati de acel crocant in contrast cu crema fina si aromata.
Pofta Buna!
Pate de naut (Hummus) Reteta  

Ingrediente:
● Naut fiert - 500 g 
● Suc de lamaie - 3 linguri 
● Usturoi (catei) - 2 buc  (sau 1 lingurita de usturoi pudra)
● Tahini - 1 lingurita  (sau susan macinat)
● Sare - 1 lingura  (puneti dupa gust)
● Ulei de masline - 2 linguri  (sau orice alt ulei preferat)

Mod de preparare:
1. Primul si cel mai important pas este sa obtineti nautul fiert:
1. Puteti sa-l cumparatai direct la conserva - am folosit 2 cutii de naut la aceasta reteta. A fost foarte bun, se paseaza usor si este cremos.
2. Il fierbeti acasa - dar neaparat inmuiat bine 10-12 ore, apoi aruncati apa in care a stat, il puneti la fiert, atentie sa nu adaugati sare si apa rece in timp ce fierbe(doar apa fiarta fierbinte). Si il fierbeti pana este moale bine - 2-3 ore sigur, sau la oala de presiune 30-40 de min.
Aici metoda detaliata si cu video!
2. Daca ati fiert nautul acasa, aveti grija sa pastrati putina apa in care a fiert - de obicei este mai uscat, se paseaza un pic mai greu si trebuie adaugata putina apa ca sa-l puteti face de o consistenta buna.
Daca aveti naut din conserva adaugati putin din zeama lui.
Cel mai bine este sa-l pasati cu blenderul vertical, asa veti obtine consistenta cea mai cremoasa si mai fina.
3. Deci, adaugati peste naut sarea, tahini, usturoiul, zeama de lamaie si 100 ml de apa sau supa in care a fiert nautul.
Pasati bine pana pasta are consistenta ca la o smantana mai groasa si fara boabe de naut intregi in ea.
Daca este prea groasa mai  adaugati putin apa in care a fiert nautul.
4. Aici am o poza cu Tahini, care de fapt este o pasta de susan prajit. Se gaseste in supermarket la raionul de produse arabesti. Recomand sa-l folositi cu grija, este mai amar si cu miros mai rancezit de obicei.
5. Recomand mai bine sa folositi tahini de casa, reteta este banala si il puteti pastra mult timp la frigider.
Are un miros foarte pacut de susan calit si nu e deloc amar.
6. Mai puteti adauga dupa gust zeama de lamaie, sare sau tahini, amestecati bine.
7. Treceti hummusul intr-o farfurie frumoasa, faceti cu lingura niste dungi(canale) in el, stropiti cu ulei de masline, presarati dupa preferinte patrunjel tocat, susan, boia sau curcuma.
Serviti cu lipie sau painica si cu mare placere :)
Pofta Buna!
Pancakes cu fulgi de ovaz si scortisoara 

Ingrediente:
● Oua - 2 buc 
● Zahar de trestie - 3 linguri  (sau zahar simplu)
● Esenta de vanilie - 1 buc 
● Ulei de floarea soarelui - 3 linguri 
● Lapte batut/iaurt/chefir - 2 pahare  (de 250ml)
● Fulgi de ovaz - 1.5 pahare  (pahar de 250ml - eu am pus fulgi de ovaz fini)
● Faina alba calitate superioara - 175 ml  (cam 3/4 de pahar)
● Bicarbonat de sodiu - 0.5 lingurite 
● Praf de copt - 0.5 lingurite 
● Sare - 0.5 lingurite 
● Scortisoara - 0.5 lingurite  (in plus se mai poate pune si nucsoara macinata)
● Stafide - 0.5 pahare  (optional)

Mod de preparare:
1. Intr-un bol bateti ouale, adaugati zaharul, vanilia si uleiul - amestecati bine cu telul.
2. Adaugati laptele batut, fulgii de ovaz si optional stafidele - amestecati si lasati bolul la o parte pentru 5-10 minute.
3. Intr-un alt bol amestecati restul ingredientelor - faina, bicarbonatul, praful de copt, sarea, scoartisoara si optional nucsoara.
4. Adaugati acest amestec la prima compozitie lichida - amestecati cu telul, dar nu insistati prea mult - doar sa incoporati ingredientele.
5. Incingeti bine o tigaie antiaderenta si cu o lingura puneti aluatul la copt. Le faceti la foc mediu, ca sa nu se rumeneasca prea repede.
Observati ca dupa 2-3 minute incep sa iasa bule de aer si se fac gauri mici in clatite.
6. Le coaceti bine pe ambele parti.
7. Si apoi le scoatei pe o farfurie la racorit.
8. Asa le faceti pe toate, se servesc calde cu orice gem va place.
Noi am pus miere si visine uscate :)
Pofta Buna!